પરિણિતાએ જ્યારે પોતાના ત્રણ લાખની માગણી કરી ત્યારે કરણસિંહે તે પરિણિતાને તેની વીડિયો કલીપ બતાડી રૂપિયા 10 લાખની માગણી કરી હતી. મહિલાએ પોતાની પાસે પૈસા નહીં હોવાનું જણાવતા કરણસિંહે પરિણિતાને તેની યુવાન દીકરીને એક રાત માટે પોતાની પાસે મોકલી આપવા જણાવ્યું હતું. પરિણિતા ડરી ગઈ હતી બીજી તરફ આબરૂ જવાની બીક લાગતી હતી અને પોતાની યુવાન દીકરીને પણ તેને બચાવવી હતી. કરણસિંહ સતત દસ લાખ માંગી રહ્યો હતો. આખરે પરિણિતાએ કંટાળી જીવનનો અંત આણવા માટે ફિનાઈલ પી લીધુ હતું. જો કે પડોશી મહિલાને આ અંગે જાણ થતાં તે સારવાર માટે પરિણિતાને હોસ્પિટલ લઈ આવી હતી. અમરાઈવાડી પોલીસે પરિણિતાની ફરિયાદ આધારે કરણસિંહ ચાવડા સામે બળાત્કાર સહિત તેના પૈસા પડાવી લેવા અને છેતરપીંડીની ફરિયાદ નોંધી છે.